Die aankoms was besonders vriendelik by een van die pragtigste plekke wat ek al beleef het. Die tuin en area is onbeskryflik mooi. Die plek self is baie netjies en die eienaars het mens baie gemaklik, tuis en welkom laat voel. Die verblyf is baie ruim en netjies en kom niks skort nie. Sal definitief weer teruggaan sonder enige twyfel. Baie dankie Elise vir die akkommodasie vir die paar dae wat ons daar was.
Die gastehuis is baie netjies, skoon, gerieflik, privaat en regtig waarde vir geld. Die gasvrou is ook baie vriendelik en respekteer jou privaatheid. Dit is is 'n baie mooi omgewing wat rustigheid en kalmte meebring. Sal definitief weer daar oornag sou die geleentheid hom voordoen.
Baie dankie vir die puik en netjiese oornaggeriewe wat jy ons kon bied, beveel aan vir 'n stil, veilige en baie netjiese, stylvolle eenhede wat uiters goed ingerig is, met alles wat jy aan kan dink.
Fus Elise is die heel beste vakansieverblyf wat ons ooit gehad het. Dit was soos 'n stukkie van die paradys. Onberispelik skoon en netjies en smaakvol toegerus. Die eienaars was so vriendelik en hulpvaardig en het ons onmiddellik tuis laat voel met so baie bederfies en bedagsaamheid. Hulle het uit hul pad gegaan om te help toe ons 'n krisis gehad het en dit sal ons altyd waardeer. Ons het heerlik gerus en ontspan in hierdie lieflike omgewing en rustige atmosfeer en kon nie vra vir beter nie. Selfs die honde het ons verwelkom en het bygedra tot die gevoel van tuis wees in 'n ander stad. Ons sal graag weer daar tuis gaan en kan dit aanbeveel vir enigeen wat hoop vir 'n mooi en rustige woonplek met genoeg spasie. Baie dankie Elise en Piet vir julle gasvryheid en liefde.
Van die oomblik wat ons daar aangekom het, is ons met gasvryheid oorval al het ons 2 uur voor die toelaatbare tyd van 14:00 al daar aangekom. Die verblyf is pynlik netjies en skoon. Ons verblyf was 'n tweeslaapkamereenheid met 2 badkamers, 'n sitkamer met volledige DStv en 'n kombuis wat ten volle toegerus is met selfhelpontbyt. Beter waarde vir geld sal nêrens gevind word nie. Ons sal op geen ander plek bly as ons weer PE toe gaan nie (indien beskikbaar).
Die verwelkoming van Elize het gevoel soos vriende by wie jy kom kuier. Al die geriewe tot jou beskiking is van gehalte. Die verblyf self was vir ons 'n groot verrassing. Die spasie en die geriewe is uitstekend. Soveel meer waarde vir my geld en die prys was reeds sakpas. My man was so beïndruk dat hy dit gaan gebruik vir sy verblyf wanner hy PE toe moet gaan vir vergarderings. Voel soos jou tuiste weg van jou eie huis af. Sal baie beslis dit weer en weer gebruik.
Dankie vir die moeite wat jy gedoen het om vir Fur Elise so 'n mooi resensie te skryf. Dit word baie waardeer.
Ek beveel dit vir enige iemand aan, en Elize is 'n ongelooflike gasvrye mens wat jou baie tuis laat voel.
Ons was aangenaam verras met Fur Elise. Elize as gasvrou het alles gedoen om ons werklik welkom te laat voel! Die eenheid het 'n mooi kleurskema, is regtig baie skoon en ons kon nie vir beter gevra het nie. Ons sou graag langer wou bly om die omliggende natuurskoon te ervaar. Baie dankie aan Elize vir die ekstra moeite om vergete items per koerier te stuur en ook vir hulp met haarsalonafspraak vir ons troue.
Gedurende ons vakansie het ons by verskeie gastehuise oorgebly maar Fur Elise was by verre die beste! Dit is in 'n pragtige omgewing geleë, daar is vriendelike diens, privaatheid en 'n warm huislike atmosfeer. Hierdie is definitief van nou af ons eerste keuse as ons verblyf soek in PE!